pythainlp/thaigov-v2-corpus-22032023 huggingface dataset:
วันศุกร์ที่ 10 มิถุนายน 2565
นายชยธรรม์ พรหมศร ปลัดกระทรวงคมนาคม ประชุมคณะกรรมการประสานความร่วมมือ
โครงการ “The Project on Capacity Improvement for Road Traffic Safety Institutions and Implementation in Kingdom of Thailand” ครั้งที่ 1/2565
นายชยธรรม์ พรหมศร ปลัดกระทรวงคมนาคม เป็นประธานประชุมคณะกรรมการประสานความร่วมมือโครงการ “The Project on Capacity Improvement for Road Traffic Safety Institutions and Implementation in Kingdom of Thailand” (Joint Coordinating Committee, JCC) ครั้งที่ 1/2565 (ครั้งที่ 3) โดยมี Mr. TANAKA Hiroo อธิบดีกรมบริหารการจัดการโครงสร้างพื้นฐานแห่งประเทศญี่ปุ่น ในนามผู้แทนองค์การความร่วมมือระหว่างประเทศแห่งญี่ปุ่นประจำประเทศไทย (JICA) นายพิศักดิ์ จิตวิริยะวศิน และนายอานนท์ เหลืองบริบูรณ์ รองปลัดกระทรวงคมนาคม ผู้แทนจากศูนย์ปลอดภัยคมนาคม กรมการขนส่งทางบก กรมทางหลวง กรมทางหลวงชนบท สำนักงานนโยบายและแผนการขนส่งและจราจร กรมการขนส่งทางราง การรถไฟแห่งประเทศไทย การทางพิเศษแห่งประเทศไทย และสำนักงานตำรวจแห่งชาติ เข้าร่วมประชุม เมื่อวันที่ 9 มิถุนายน 2565 ณ ห้องประชุมกระทรวงคมนาคม
นายชยธรรม์ พรหมศร กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสำคัญและเน้นย้ำเรื่องความปลอดภัยทางถนน ในการป้องกันและลดจำนวนสถิติการเกิดอุบัติเหตุ ลดจำนวนผู้เสียชีวิต ผู้บาดเจ็บ ความรุนแรงของอุบัติเหตุทางถนน และลดความเสี่ยงหรือโอกาสในการเกิดอุบัติเหตุทางถนน เนื่องจากในทุก ๆ ปี เกิดความสูญเสียจากอุบัติเหตุบนถนนโดยเฉพาะอย่างยิ่งในช่วงเทศกาลที่มีวันหยุดต่อเนื่อง ซึ่งกระทรวงคมนาคมได้มีการประชุมร่วมกับหน่วยงานที่เกี่ยวข้องอย่างต่อเนื่องเพื่อแก้ไขปัญหาดังกล่าว ในทุกมิติ อาทิ การออกแบบถนน การปรับปรุงระเบียบข้อบังคับและกฎหมาย การบังคับใช้กฎหมาย เป็นต้น รวมทั้งการแก้ไขปัญหาการสูญเสียจากชนิดของรถ โดยเฉพาะรถจักรยานยนต์ที่เกี่ยวข้องกับสถิติการเกิดอุบัติเหตุและการสูญเสียค่อนข้างมาก ซึ่งเกิดจากการเมาแล้วขับ และการขับรถเร็วเกินกำหนด ทั้งนี้ กระทรวงคมนาคมและรัฐบาลญี่ปุ่นได้ร่วมดำเนินโครงการ “The Project on Capacity Improvement for Road Traffic Safety Institutions and Implementation in Kingdom of Thailand” โดยได้เริ่มดำเนินงานตั้งแต่เดือนตุลาคม 2563 เป็นต้นมา และจะสิ้นสุดในเดือนมิถุนายน 2567 เพื่อพัฒนาด้านความปลอดภัยทางถนน รวมทั้งลดจำนวนผู้สูญเสียชีวิตจากอุบัติเหตุทางถนนใน 4 ด้าน ดังนี้
1. การพัฒนาและปรับปรุงระบบการจัดการข้อมูลสารสนเทศอุบัติเหตุจราจรทางถนนของกระทรวงคมนาคม (New-TRAMS) เพื่อให้เกิดความถูกต้องน่าเชื่อถือ
2. การศึกษามาตรการด้านวิศวกรรมความปลอดภัยทางถนนผ่านการดำเนินกิจกรรมโครงการนำร่องบนทางหลวง/มอเตอร์เวย์ และจัดทำคู่มือ “Best Practice for Road Safety Manual”
3. การศึกษาการดำเนินงานด้านความปลอดภัยทางท้องถนนสำหรับทางหลวงชนบท/ถนนท้องถิ่น ผ่านการดำเนินกิจกรรมโครงการนำร่อง
4. ศึกษาการบริหารจัดการเกี่ยวกับการออกใบอนุญาตขับขี่ และการดำเนินงาน/การจัดการด้านความปลอดภัยสำหรับยานพาหนะเพื่อการพาณิชย์
ทั้งนี้ ปลัดกระทรวงคมนาคมได้ติดตามความก้าวหน้าของโครงการฯ โดยได้รับฟังรายงานผลการดำเนินงานที่ผ่านมา รวมทั้งให้คณะกรรมการซึ่งเป็นหน่วยงานที่รับผิดชอบในด้านความปลอดภัยเรื่องดังกล่าว ให้ความเห็นและข้อเสนอแนะต่อคณะผู้เชี่ยวชาญ JICA เพื่อนำไปประกอบการศึกษา และได้เร่งรัดการดำเนินงานในส่วนที่ล่าช้าของปีแรก โดยให้ดำเนินการคู่ขนานกับงานในปีที่ 2 เพื่อให้เป็นไปตามแผนการดำเนินงานต่อไป
วันจันทร์ที่ 11 เมษายน 2565
รัฐบาลตั้งเป้า "ไทยเป็นศูนย์กลางการผลิตยานยนต์ไฟฟ้า" คาดปี 73 GDP ของประเทศไม่น้อยกว่า 200,000 ล้านบาท
.....
รัฐบาลโดยกระทรวงอุตสาหกรรมได้หารือร่วมกับหน่วยงานภาครัฐ สมาคมยานยนต์ไทย สมาคมผู้ผลิตชิ้นส่วนยานยนต์ไทย และภาคเอกชนที่เกี่ยวข้อง กำหนดวิสัยทัศน์ให้ไทยเป็น "ศูนย์กลางการผลิตยานยนต์ไฟฟ้าและชิ้นส่วนที่สำคัญของภูมิภาค"
.
กำหนดเป้าหมายว่า ปี 68 จะมีการผลิตรถยนต์ไฟฟ้าในประเทศรวม 225,000 คันต่อปี และในปี 73 จะมีการผลิตรถยนต์ไฟฟ้าในประเทศรวม 725,000 คันต่อปี คิดเป็น 30% ของการผลิตรถยนต์ทั้งหมด
.
ส่งผลให้ภายในปี 73 สามารถสร้างมูลค่าเพิ่มให้กับผลิตภัณฑ์มวลรวมในประเทศ (GDP) ไม่น้อยกว่า 200,000 ล้านบาท และสร้างความต้องการแรงงานยานยนต์สมัยใหม่ประมาณ 30,000 อัตราต่อปี
.
นอกจากนี้ ได้เร่งขับเคลื่อนปัจจัยแวดล้อมเพื่อสร้างศักยภาพและความเข้มแข็งให้กับอุตสาหกรรมยานยนต์ไฟฟ้าที่สำคัญ เช่น
.
- การจัดทำมาตรฐานที่เกี่ยวข้องกับยานยนต์ไฟฟ้าครอบคลุมรถยนต์ รถกระบะ รถโดยสาร รถบรรทุก รถจักรยานยนต์ รถสามล้อ แบตเตอรี่ และสถานีอัดประจุ รวมทั้งสิ้น 114 มาตรฐาน
- พัฒนาศูนย์ทดสอบยานยนต์และยางล้อแห่งชาติ หรือ ศูนย์ทดสอบ ATTRIC ณ อ.สนามชัยเขต จ.ฉะเชิงเทรา เพื่อยกระดับมาตรฐานและการวิจัย ซึ่งเป็นศูนย์ทดสอบด้านยานยนต์แห่งแรกในภูมิภาค ASEAN
.
ทั้งนี้ การใช้รถยนต์ไฟฟ้า BEV ในไทยมีแนวโน้มเพิ่มขึ้นต่อเนื่อง มียอดการจดทะเบียนรถยนต์ไฟฟ้า BEV สะสม แบ่งเป็นปี 63 ประมาณ 2,000 คัน และปี 64 ประมาณ 4,000 คัน
.
คาดการณ์ว่าปี 65 จะมียอดการใช้รถยนต์ไฟฟ้า BEV สะสมรวมประมาณ 10,000 คัน ซึ่งเป็นการเติบโตอย่างก้าวกระโดด
.
อ่านเพิ่มเติม คลิก https://www.thaigov.go.th/news/contents/details/53360
#ไทยคู่ฟ้า #ร่วมต้านโควิด19
-------------------
วันอังคารที่ 10 พฤษภาคม 2565
กรมการขนส่งทางบก เดินหน้าผลิตบุคลากรด้านความปลอดภัยในการขนส่ง จัดการอบรม “บุคลากรจัดการด้านความปลอดภัยในการขนส่ง (Transport Safety Manager: TSM)”
...
นางสิริรัตน์ วีรวิศาล รองอธิบดีกรมการขนส่งทางบก กระทรวงคมนาคม เปิดเผยว่า กระทรวงคมนาคมสนับสนุนให้ผู้ประกอบการขนส่งรถโดยสารและรถบรรทุกในประเทศไทย มีระบบการบริหารจัดการและการตรวจสอบความปลอดภัยด้านการขนส่งทางถนนในทุกขั้นตอน โดยกำหนดให้มีบุคลากรจัดการด้านความปลอดภัยในการขนส่ง (Transport Safety Manager: TSM) ซึ่งเป็นบุคลากรเฉพาะด้านที่รับผิดชอบในการวางแผน และควบคุมกำกับดูแลความปลอดภัยในการขนส่ง รวมทั้งมีแผนการจัดการและป้องกันการเกิดอุบัติเหตุหรือเหตุฉุกเฉิน โดยได้ออกประกาศกรมการขนส่งทางบก เรื่อง กำหนดคุณสมบัติ หลักสูตร ระยะเวลาการฝึกอบรม และหน้าที่ของบุคลากรจัดการด้านความปลอดภัยในการขนส่ง พ.ศ. 2564 โดยประกาศดังกล่าวจะใช้บังคับกับผู้ประกอบการขนส่งทุกราย ทั้งผู้ประกอบการขนส่งประจำทางด้วยรถที่ใช้ในการขนส่งผู้โดยสาร ผู้ประกอบการขนส่งไม่ประจำทางด้วยรถที่ใช้ในการขนส่งผู้โดยสาร ผู้ประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของ และผู้ประกอบการขนส่งส่วนบุคคล จะต้องจัดให้มีบุคลากรจัดการด้านความปลอดภัยในการขนส่ง (TSM) ขึ้นอยู่กับประเภทและขนาดของผู้ประกอบการขนส่ง โดยบุคลากรจัดการด้านความปลอดภัยในการขนส่ง (TSM) มีหน้าที่หลัก 5 ด้าน ได้แก่ การจัดการรถ การจัดการผู้ขับรถ การจัดการการเดินรถ การจัดการการบรรทุกและรถโดยสาร และการบริหารจัดการการวิเคราะห์และประเมินผล เพื่อให้การขนส่งเป็นไปด้วยความปลอดภัย และลดความสูญเสียที่จะเกิดขึ้นจากการขนส่งทางถนนในระยะยาวอย่างยั่งยืนจะต้องผ่านการฝึกอบรมและทดสอบในหลักสูตรที่มีมาตรฐาน ตามระยะเวลาที่กรมการขนส่งทางบก (ขบ.) กำหนด คือ หลักสูตรการอบรมบุคลากรจัดการด้านความปลอดภัยในการขนส่ง (Transport Safety Manager: TSM) โดยมีระยะเวลาการอบรม รวม 18 ชั่วโมง ประกอบด้วย 8 หัวข้อวิชา ได้แก่ ความปลอดภัยในการประกอบการขนส่ง กฎหมายเกี่ยวกับการประกอบการขนส่ง การบำรุงรักษารถและการตรวจความพร้อมของรถ การจัดการพนักงานขับรถ การวางแผนและปฏิบัติการเดินรถ ความปลอดภัยในการขนส่งสินค้าและผู้โดยสาร การจัดการเหตุฉุกเฉิน และการวิเคราะห์และป้องกันอุบัติเหตุ ซึ่ง ขบ. กำหนดจัดการอบรมดังกล่าวให้แก่ผู้ที่ประสงค์จะขึ้นทะเบียน เพื่อปฏิบัติหน้าที่เป็นบุคลากรด้านความปลอดภัยในการขนส่ง โดยไม่คิดค่าใช้จ่าย รวม 45 รุ่น จำนวนทั้งสิ้น 1,350 ราย ระหว่างเดือนพฤษภาคม - กรกฎาคม 2565 ทั้งในกรุงเทพมหานครและต่างจังหวัดในทุกภูมิภาค
รองอธิบดีกรมการขนส่งทางบก กล่าวเพิ่มเติมว่า ผู้ประสงค์จะสมัครเข้ารับการอบรมจะต้องมีสัญชาติไทย อายุไม่ต่ำกว่า 22 ปี และเป็นผู้ที่ปฏิบัติงานในส่วนที่เกี่ยวข้องกับการขนส่ง ซึ่งประสงค์จะได้รับการขึ้นทะเบียน เพื่อปฏิบัติหน้าที่เป็นบุคลากรจัดการด้านความปลอดภัยในการขนส่ง และสามารถเข้ารับการอบรมได้ตลอดระยะเวลาของหลักสูตร โดยสามารถสมัครเข้ารับการอบรมได้ที่เว็บไซต์ www.tsmthai.com กรอกข้อมูลส่วนบุคคล เลือกจังหวัดและรุ่นที่ต้องการเข้ารับการอบรม พร้อมแนบเอกสารหลักฐาน ได้แก่ รูปถ่าย ขนาด 1.5 นิ้ว บัตรประจำตัวประชาชน และหลักฐานการเป็นเจ้าหน้าที่ความปลอดภัยในการทำงานวิชาชีพ หรือหนังสือรับรองจากผู้ประกอบการ ได้ตั้งแต่บัดนี้ - วันที่ 15 พฤษภาคม 2565 และจะประกาศรายชื่อผู้ได้รับการพิจารณาคัดเลือกให้เข้ารับการอบรมทางเว็บไซต์ www.tsmthai.com โดย ขบ. ขอสงวนสิทธิ์ในการพิจารณาคัดเลือกผู้เข้ารับการอบรม และรุ่นในการอบรมตามความเหมาะสม ทั้งนี้ ผู้ประสงค์จะสมัครเข้ารับการอบรมดังกล่าว สามารถศึกษาข้อมูลและรายละเอียดเพิ่มเติมได้ทางเว็บไซต์ www.tsmthai.com
วันอาทิตย์ที่ 23 มกราคม 2565
ครม. อนุมัติหลักการร่าง พ.ร.ฎ.ควบคุมวิชาชีพ "นิติวิทยาศาสตร์ - สาขาอาชีวอนามัยและความปลอดภัย" ตามหลักวิชาการสากล
.....
ที่ประชุมครม. (18 ม.ค. 65) อนุมัติหลักการร่างพระราชกฤษฎีกากำหนดสาขาวิชาชีพวิทยาศาสตร์และเทคโนโลยีควบคุม (ฉบับที่ ..) พ.ศ. ....
.
เพื่อกำหนดให้สาขานิติวิทยาศาสตร์และสาขาอาชีวอนามัยและความปลอดภัย เป็นสาขาวิชาชีพวิทยาศาสตร์และเทคโนโลยีควบคุม เพิ่มขึ้น
.
ประโยชน์ของกฎหมายดังกล่าว เป็นการควบคุมดูแลความประพฤติของผู้ประกอบวิชาชีพดังกล่าวให้ถูกต้องตามจรรยาบรรณแห่งวิชาชีพ และเป็นไปตามหลักวิชาการที่เป็นสากล อีกทั้งยังเป็นการป้องกันความเสี่ยงต่อชีวิตและทรัพย์สินของผู้ปฏิบัติงาน ประชาชน และสิ่งแวดล้อม
#ไทยคู่ฟ้า#ร่วมต้านโควิด19
-------------------
วันศุกร์ที่ 20 พฤษภาคม 2565
โฆษกรัฐบาลร่วมถกคณะกรรมการโฆษกกระทรวง ย้ำต้องลุยงานสื่อสารเชิงรุก กำชับนำเสนอผลงานรัฐอย่างต่อเนื่อง ส่วนข่าวเท็จ-บิดเบือนต้องแก้ไขอย่างทันท่วงที เผย
โฆษกรัฐบาลร่วมถกคณะกรรมการโฆษกกระทรวง ย้ำต้องลุยงานสื่อสารเชิงรุก กำชับนำเสนอผลงานรัฐอย่างต่อเนื่อง ส่วนข่าวเท็จ-บิดเบือนต้องแก้ไขอย่างทันท่วงที เผย "จุติ" ร่วมแจมให้ข้อเสนอแนะ
วันนี้ (20 พฤษภาคม 2565) เวลา 09.30 น. นายธนกร วังบุญคงชนะ โฆษกประจำสำนักนายกรัฐมนตรี เป็นประธานการประชุมคณะกรรมการโฆษกกระทรวง ครั้งที่ 2/2565 ณ ห้องประชุม 2502-2503 ตึกบัญชาการ 2 ทำเนียบรัฐบาล
โฆษกประจำสำนักนายกรัฐมนตรีได้หารือเกี่ยวกับแนวทางในการทำงานอย่างเข้มแข็ง เพื่อให้ข้อมูลข่าวสารที่ส่งถึงประชาชน เป็นข้อมูลที่ถูกต้อง ไม่สร้างความสับสนแตกแยกในสังคม รวมทั้งได้ขอบคุณโฆษกกระทรวงทุกท่านที่ได้ร่วมทำงานกันมาด้วยความแข็งขัน ขอให้ทุกกระทรวงร่วมทำงานประชาสัมพันธ์การทำงานให้เข้าถึงประชาชนอย่างทั่วถึง และรวดเร็ว ตามยุทธศาสตร์การทำงานที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้ให้แนวทางและได้ย้ำกับที่ประชุมว่านายกรัฐมนตรีติดตามให้กำลังใจการทำงานของโฆษกทุกกระทรวง
“ขอให้ทุกหน่วยงานร่วมกันเผยแพร่ประชาสัมพันธ์การทำงานเชิงรุกสู่พี่น้องประชาชน นำเสนอผลงานสื่อสารสร้างการรับรู้ สร้างความเข้าใจ ผลการดำเนินงานของรัฐบาลที่ผ่านมาให้ประชาชนได้รับทราบอย่างทั่วถึงและต่อเนื่อง โดยอาจปรับรูปแบบการทำงาน การนำเสนอให้เท่าทันการเปลี่ยนแปลง รวมทั้งให้ชี้แจงแก้ไขข่าวเท็จ ข่าวบิดเบือนทันที ทั้งนี้ ขอบคุณข้อมูล การประสานงานที่ดี และการทำงานร่วมกันตลอดเวลาที่ผ่านมา เชื่อมั่นว่าจะได้รับผลตอบรับที่ดีจากการประสานในการทำงานต่อไป” นายธนกรฯ กล่าว
โดยในตอนท้ายของการประชุม นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ ได้แนะนำแนวทางการประชาสัมพันธ์นโยบายและผลการดำเนินงานของรัฐบาลให้กับคณะกรรมการโฆษกกระทรวงเพื่อการสื่อสารสร้างการรับรู้ที่ส่งถึงประชาชนได้อย่างมีประสิทธิภาพและทั่วถึง
วันพุธที่ 20 เมษายน 2565
กระทรวงยุติธรรม ประชุมคณะทำงานศึกษาร่างกฎหมายว่าด้วยการนิรโทษกรรมแก่ราษฎร ซึ่งได้รับความเสียหายหรือได้รับผลกระทบจากการดำเนินการตามนโยบายของรัฐ ครั้งที่ ๒/๒๕๖๕
กระทรวงยุติธรรม โดยกรมคุ้มครองสิทธิและเสรีภาพ ประชุมคณะทำงานศึกษาร่างกฎหมายว่าด้วยการนิรโทษกรรมแก่ราษฎร ซึ่งได้รับความเสียหายหรือได้รับผลกระทบจากการดำเนินการตามนโยบายของรัฐ ครั้งที่ ๒/๒๕๖๕
ในวันพุธที่ ๒๐ เมษายน ๒๕๖๕ เวลา ๑๓.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะทำงานศึกษาร่างกฎหมายว่าด้วยการนิรโทษกรรมแก่ราษฎร ซึ่งได้รับความเสียหายหรือได้รับผลกระทบจากการดำเนินการตามนโยบายของรัฐ ครั้งที่ ๒/๒๕๖๕ โดยมี นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม หัวหน้ากลุ่มภารกิจด้านบริหารความยุติธรรม นางสุจิตรา แก้วไกร รองอธิบดีกรมคุ้มครองสิทธิและเสรีภาพ และนางสาวจรวยพร สุขสุทิตย์ หัวหน้ากลุ่มกฎหมาย ในฐานะคณะทำงานและผู้ช่วยเลขานุการ และคณะทำงานฯ เข้าร่วมฯ ณ ห้องประชุม ๑๐-๐๑ ชั้น ๑๐ อาคารกระทรวงยุติธรรม
สำหรับการประชุมในครั้งนี้ ที่ประชุมได้รับทราบรายงานข้อมูลสถิติคดีเกี่ยวกับทรัพยากรธรรมชาติและสิ่งแวดล้อม รายงานผลการประชุมกลุ่มย่อย (Focus group) หน่วยงานที่เกี่ยวข้องกับการศึกษาร่างกฎหมายว่าด้วยการนิรโทษกรรมแก่ราษฎรฯ ครั้งที่ ๑/๒๕๖๕ เมื่อวันที่ ๒๔ มีนาคม ๒๕๖๕ รวมทั้ง พิจารณาร่างกฎหมายว่าด้วยการนิรโทษกรรมแก่ราษฎรฯ พ.ศ. .... มีมติเห็นควรกำหนดฐานความผิด กำหนดกรอบระยะเวลาในการนิรโทษกรรม และระบุตัวบุคคลที่จะได้รับการนิรโทษกรรม พร้อมทั้งแต่งตั้งคณะทำงานกลั่นกรองดังกล่าว เพื่อความละเอียดรอบคอบ และรายงานความคืบหน้าต่อคณะทำงานศึกษาร่างกฎหมายว่าด้วยการนิรโทษกรรมแก่ราษฎรฯ ให้ทราบต่อไป
วันจันทร์ที่ 18 กรกฎาคม 2565
ผู้ตรวจใบน้อยฯ ร่วมเข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วย สมเด็จพระนางเจ้าฯ พระบรมราชินี
ผู้ตรวจใบน้อยฯ ร่วมเข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบำเพ็ญพระราชกุศล เนื่องในวันเข้าพรรษา
วันนี้ (14 กรกฎาคม 2565) นายใบน้อย สุวรรณชาตรี ผู้ตรวจราชการกระทรวงอุตสาหกรรม ร่วมเข้าเฝ้ารับเสด็จพระบาทสมเด็จพระเจ้าอยู่หัวเสด็จพระราชดำเนิน พร้อมด้วย สมเด็จพระนางเจ้าฯ พระบรมราชินีไปในการพระราชพิธีทรงบำเพ็ญพระราชกุศล เนื่องในวันเข้าพรรษา ณ พระอุโบสถวัดบวรนิเวศวิหาร
วันอังคารที่ 12 กรกฎาคม 2565
รฟท. แจงเหตุน้ำท่วมขังภายในอุโมงค์ลอดทางรถไฟ สถานีชุมทางบัวใหญ่ - หนองบัวลาย
เกิดจากเหตุฝนตกหนักและปริมาณน้ำฝนสะสมสูง ต้องใช้ระยะเวลาในการสูบน้ำมากกว่าปกติ พร้อมเร่งบูรณาการเชิงรุก เพิ่มมาตรการด้านความปลอดภัยในการสัญจรช่วงหน้าฝนตกหนักกว่าปกติ
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม ชี้แจงกรณีเกิดเหตุน้ำท่วมขังภายในอุโมงค์ลอดทางรถไฟ บริเวณ กม. 347/14 ระหว่างสถานีชุมทางบัวใหญ่ - หนองบัวลาย ต.บัวใหญ่ อ.บัวใหญ่ จ.นครราชสีมา ช่วงคืนวันที่ 10 ก.ค.2565 ที่ผ่านมาว่า หลังจากการรถไฟแห่งประเทศไทย ได้รับรายงานแจ้งเหตุการณ์ที่เกิดขึ้น นายนิรุฒ มณีพันธ์ ผู้ว่า รฟท. ได้สั่งการให้เจ้าหน้าที่ลงพื้นที่ติดตามแก้ปัญหาสถานการณ์โดยทันที
ทั้งนี้ ได้รับแจ้งสาเหตุเนื่องจากในคืนดังกล่าว เป็นช่วงที่มีหย่อมความกดอากาศต่ำกำลังแรงบริเวณทะเลจีนใต้พัดผ่าน ทำให้มีฝนตกหนักเป็นระยะเวลานานตลอดทั้งคืน จนทำให้มีปริมาณน้ำฝนสะสมเป็นจำนวนมากเกินกว่าปกติ ซึ่งอุปกรณ์ที่ใช้ในการระบายน้ำ รวมถึงเครื่องสูบน้ำยังคงสามารถทำงานใช้การได้ดี และเร่งสูบระบายน้ำออกตลอดทั้งคืน แต่เนื่องจากในช่วงดังกล่าวมีปริมาณน้ำฝนซึ่งตกลงมาต่อเนื่องเป็นระยะเวลายาวนานและมีปริมาณมาก จึงต้องใช้ระยะเวลาในการสูบน้ำออกจากอุโมงค์ จนกระทั่งในช่วงเช้าของวันเดียวกัน เวลา 08.00 น. สามารถสูบน้ำออกจากอุโมงค์ได้ทั้งหมด และเปิดให้ใช้เส้นทางได้ตามปกติ
“รฟท. ขอเรียนว่าเหตุดังกล่าวเป็นเหตุสุดวิสัย อันเป็นผลมาจากในคืนดังกล่าวที่มีฝนตกหนักกว่าปกติ จึงทำให้เกิดปริมาณน้ำฝนสะสมเป็นจำนวนมากในบริเวณพื้นที่ดังกล่าว โดยระบบระบายน้ำและเครื่องสูบน้ำภายในอุโมงค์ยังทำงานได้เป็นปกติ ไม่ได้เสียหายหรือชำรุดตามที่เป็นข่าวแต่อย่างใด รวมทั้งป้ายแจ้งเตือนระดับน้ำภายในอุโมงค์ ก็สามารถมองเห็นได้อย่างชัดเจน”
วันเสาร์ที่ 28 สิงหาคม 2564
นายกรัฐมนตรีสั่งเร่งติดตามผู้ก่อเหตุลอบวางระเบิดรถไฟขบวนพิเศษขนส่งสินค้า 986 กำชับฝ่ายความมั่นคงเพิ่มกำลังเฝ้าระวังเส้นทางคมนาคมในพื้นที่เกิดเหตุ
นายกรัฐมนตรีสั่งเร่งติดตามผู้ก่อเหตุลอบวางระเบิดรถไฟขบวนพิเศษขนส่งสินค้า 986 กำชับฝ่ายความมั่นคงเพิ่มกำลังเฝ้าระวังเส้นทางคมนาคมในพื้นที่เกิดเหตุ
วันที่ 28 ส.ค. 64นายธนกร วังบุญคงชนะ โฆษกประจำสำนักสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับรายงานวันนี้พบเหตุคนร้ายลอบวางระเบิดขบวนพิเศษขนส่งสินค้า 986 ช่วงสะพานฮูลูปาเระ ก่อนถึงสถานีตันหยงมัส อ.ระแงะ จ.นราธิวาส ได้มีคำสั่งด่วนให้เจ้าหน้าที่ฝ่ายความมั่นคงเร่งติดตามผู้ก่อเหตุ และเพิ่มกำลังเฝ้าระวังตลอดเส้นทางคมนาคม รางและถนนในพื้นที่เกิดเหตุ พร้อมสั่งให้รายงานความคืบหน้าให้ทราบอย่างต่อเนื่องด้วย
รถไฟขบวนพิเศษเพื่อขนส่งสินค้าที่ 986 สุไหงโกลก - กรุงเทพ ได้เปิดเดินรถขบวนพิเศษสำหรับขนส่งสินค้าทางเกษตรและพัสดุของประชาชนในพื้นที่จังหวัดชายแดนภาคใต้ เพื่อบรรเทาความเดือดร้อนของเกษตรกรและประชาชน จากการควบคุมและจำกัดการเดินทางทั้งมาตรการป้องกันโควิด-19 ในขณะนี้
-----------------
วันเสาร์ที่ 28 สิงหาคม 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 6
คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ำเงิน) รถไฟฟ้ามหานครสายฉลองรัชธรรม (MRT สายสีม่วง) โครงการรถไฟฟ้าสายสีชมพู ช่วงแคราย - มีนบุรี และ ส่วนต่อขยาย ช่วงสถานีศรีรัช - เมืองทองธานี
วันนี้ (28 สิงหาคม 2564) การรถไฟฟ้าขนส่งมวลชนแห่งประเทศไทย (รฟม.) ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ภายใต้กิจกรรม “กล่องทันใจเติมความสุขให้ประชาชน ครั้งที่ 2” เป็นวันที่ 6 โดยได้มอบอาหารกล่อง จำนวน 1,000 กล่อง เพื่อแจกจ่ายให้แก่ประชาชนที่อยู่บริเวณหน้าร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ำเงิน) รถไฟฟ้ามหานครสายฉลองรัชธรรม (MRT สายสีม่วง) โครงการรถไฟฟ้าสายสีชมพู ช่วงแคราย - มีนบุรี และ ส่วนต่อขยาย ช่วงสถานีศรีรัช - เมืองทองธานี ดังนี้
1. ร้านแซ่บสวีท อยู่บริเวณสถานีพหลโยธิน รถไฟฟ้ามหานคร สายเฉลิมรัชมงคล (MRT สายสีน้ำเงิน) หน้าปากซอยพหลโยธิน 22 ตรงข้ามเซ็นทรัลลาดพร้าว
พิกัดร้าน https://goo.gl/maps/m7UaGgf2qTNrDzun8
2. ร้านชาบูบีบี อยู่บริเวณสถานีตลาดบางใหญ่ รถไฟฟ้ามหานคร สายฉลองรัชธรรม (MRT สายสีม่วง) ติดถนนกาญจนาภิเษก ห่างจากสถานีตลาดบางใหญ่ 600 เมตร
พิกัดร้าน https://goo.gl/maps/v1k4VL9g7aRsyuvc8
3. ร้านเป็ดย่างเรวดี อยู่บริเวณสถานีสะพานพระนั่งเกล้า โครงการรถไฟฟ้าสายสีชมพู ช่วงแคราย - มีนบุรี
พิกัดร้าน https://goo.gl/maps/HkLChDxfSCG5Noru5
4. ร้านข้าวต้มทันใจ อยู่บริเวณสถานีเลี่ยงเมืองปากเกร็ด โครงการรถไฟฟ้าสายสีชมพู ช่วงแคราย - มีนบุรี ภายในโรงอาหารใหม่ ตึกจัสมิน
พิกัดร้าน https://goo.gl/maps/8DJp7yjVyUkB6vmw6
5. ร้าน Have a drink by patcharee อยู่บริเวณสถานีเมืองทองธานี โครงการรถไฟฟ้าสายสีชมพูส่วนต่อขยาย ช่วงสถานี ศรีรัช - เมืองทองธานี
พิกัดร้าน https://goo.gl/maps/mv8TsgjbbmAoqTMr6
โดยท่านที่สนใจสามารถตามไปอุดหนุนและให้กำลังใจร้านค้าได้ตามลิงก์ข้างต้น ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดำเนินมาอย่างต่อเนื่อง โดยได้จัดขึ้นเป็นครั้งที่ 2 ของปีนี้ หลังจากครั้งแรกที่ รฟม. ได้สนับสนุนร้านอาหารตามแนวสายทางรถไฟฟ้าเพื่อนำไปมอบให้แก่บุคลากรทางการแพทย์ และโรงพยาบาลสนาม รวมจำนวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง รวมจำนวนทั้งสิ้น 16,000 กล่อง โดยมีระยะเวลาดำเนินกิจกรรมตั้งแต่วันที่ 23 – 30 สิงหาคม 2564 สามารถติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันพฤหัสบดีที่ 6 มกราคม 2565
รองปลัดฯ วรวรรณ เยี่ยมชมร้านค้าสวัสดิการสำนักงานปลัดกระทรวงอุตสาหกรรม
นางวรวรรณ ชิตอรุณ รองปลัดกระทรวงอุตสาหกรรม เยี่ยมชมร้านค้าสวัสดิการสำนักงานปลัดกระทรวงอุตสาหกรรม
รองปลัดฯ วรวรรณ เยี่ยมชมร้านค้าสวัสดิการสำนักงานปลัดกระทรวงอุตสาหกรรม
วันที่ 5 มกราคม 2565 นางวรวรรณ ชิตอรุณ รองปลัดกระทรวงอุตสาหกรรม เยี่ยมชมร้านค้าสวัสดิการสำนักงานปลัดกระทรวงอุตสาหกรรม อาคารนารายณ์ พร้อมทั้งกำชับให้ร้านค้าเฝ้าระวังความเสี่ยงและปฏิบัติตามมาตรการป้องกันโควิด-19 อย่างต่อเนื่อง เพื่อป้องกันการแพร่ระบาดโรคโควิด-19 โดยมี นางรวีวรรณ อุตรนคร ผู้อำนวยการกองกลาง นำเยี่ยมชม
วันพุธที่ 23 มิถุนายน 2564
เตรียมฉีดวัคซีนผู้ประกันตน ต้น มิ.ย. นี้
วันพฤหัสบดีที่ 27 พฤาภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมความพร้อมฉีดวัคซีนป้องกันโควิด-19 เพื่อสร้างภูมิคุ้มกันหมู่ให้กลุ่มผู้ประกันตนตาม ม.33 ทั่วประเทศ โดยระยะแรกจะฉีดวัคซีนให้ผู้ประกันตนในพื้นที่กทม. และระยะถัดไปจะฉีดวัคซีนให้แก่ผู้ประกันตนใน 9 จังหวัดเศรษฐกิจ คือ สมุทรปราการ ชลบุรี ปทุมธานี นนทบุรี สมุทรสาคร นครปฐม เชียงใหม่ ระยอง
และฉะเชิงเทรา จากนั้นจะฉีดวัคซีนให้แก่ผู้ประกันตนในจังหวัดที่เหลือ ซึ่งขณะนี้ได้จัดเตรียมอุปกรณ์ที่จำเป็น
ในการฉีดวัคซีนไว้พร้อมแล้ว สำหรับพื้นที่ กทม. จะมีจุดฉีดวัคซีน 45 แห่ง ส่วนใน 9 จังหวัดเศรษฐกิจ กำหนดไว้ 22 แห่ง โดยคาดว่าจะเริ่มฉีดได้ตั้งแต่ต้นเดือน มิ.ย. นี้ เป็นต้นไป
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 15 กรกฎาคม 2565
แจ้งคณะทำงานเศรษฐกิจพรรคเพื่อไทยทราบ นายกรัฐมนตรีมีนโยบายและเตรียมการให้ไทยเป็นฐานผลิตรถยนต์ไฟฟ้าสำคัญของโลกมาตั้งแต่ปี 2558 ปัจจุบันมีมาตรการส่งการผลิตครบวงจร
แจ้งคณะทำงานเศรษฐกิจพรรคเพื่อไทยทราบ นายกรัฐมนตรีมีนโยบายและเตรียมการให้ไทยเป็นฐานผลิตรถยนต์ไฟฟ้าสำคัญของโลกมาตั้งแต่ปี 2558 ปัจจุบันมีมาตรการส่งการผลิตครบวงจรทั้งมาตรการภาษีและไม่ใช่ภาษี และนักลงทุนยื่นขอลงทุนต่อเนื่อง
วันนี้ (15 กรกฎาคม 2565) น.ส.ไตรศุลี ไตรสรกุล รองโฆษกประจำสำนักนายกรัฐมนตรี กล่าวว่า จากกรณีที่นายวิกรม เตชะธีราวัฒน์ ว่าที่ผู้สมัคร ส.ส. เชียงราย และคณะทำงานเศรษฐกิจพรรคเพื่อไทย ได้ออกมาให้ความเห็นต่อกรณีที่พล.อ.ประยุทธ์ จันทร์โอชา นายกรัฐมนตรี แถลงยุทธศาสตร์ 3 แกน โดยระบุว่านโยบายการผลักดันของรัฐบาลที่จะให้ประเทศไทยเป็นฐานในการผลิตรถยนต์ไฟฟ้าเป็นเพียงการขายฝัน เพราะไม่มีนโยบายหรือมาตรการส่งเสริมการผลิตและการใช้ยานยนต์ไฟฟ้าแบบครบวงจร ไม่มีการส่งเสริมการผลิตแบตเตอรี่ที่มีคุณภาพสูงนั้น
ขอแจ้งและให้ข้อมูลนายวิกรมและคณะทำงานเศรษฐกิจพรรคเพื่อไทยทราบว่านายกรัฐมนตรีได้มีนโยบายและวางแผนงานเพื่อผลักดันให้ประเทศไทยเป็นฐานผลิตรถยนต์ไฟฟ้าที่สำคัญของโลกมาตั้งแต่ปี 2558 โดยการกำหนดให้ อุตสาหกรรมผลิตรถยนต์ไฟฟ้าเป็น 1 ใน 10 อุตสาหกรรมเป้าหมายเพื่อเป็นกลไกการขับเคลื่อนเศรษฐกิจไทยในอนาคต และมีการวางแนวทางขับเคลื่อนมาอย่างต่อเนื่องโดยการตั้งคณะกรรมการนโยบายยานยนต์ไฟฟ้าแห่งชาติ หรือคณะกรรมการ EV ขึ้นมาดูแล และขณะนี้มีมาตรการส่งเสริมการลงทุนที่มีผลบังคับใช้แล้วอย่างครบวงจร
“ตามที่นายวิกรมได้แจ้งว่าคณะทำงานด้านเศรษฐกิจพรรคเพื่อไทยได้ศึกษาโอกาสและความเป็นไปได้ เรื่องอุตสาหกรรมรถยนต์พลังงานไฟฟ้ามา 3-4 ปีแล้ว นับเป็นเรื่องที่ดีที่ทีมเศรษฐกิจของพรรคต่างๆ จะได้ร่วมกันในการหาแนวทางพัฒนาอุตสาหกรรมของประเทศ ซึ่งในเรื่องยานยนต์ไฟฟ้านี้ท่านนายกรัฐมนตรีก็ได้มีนโยบายมาตั้งแต่แต่ปี 2558 และมีแผนงานผลักดันต่อเนื่องมาโดยลำดับ จนขณะนี้มีมาตรการส่งเสริมการลงทุนและมาตรการรองรับ และความร่วมมือกับภาคเอกชนโดยครบวงจรแล้ว” น.ส.ไตรศุลี กล่าว
รองโฆษกประจำสำนักนายกรัฐมนตรี กล่าวว่า ตามเป้าหมายของรัฐบาล ภายใต้การขับเคลื่อนของคณะกรรมการ EV ต้องการให้ภายในปี 2573 ประเทศไทยจะมีการผลิตยานยนต์ไฟฟ้า 30% ของการผลิตรถยนต์ในไทย โดยรัฐบาลมีแพคเกจส่งเสริมการลงทุนทั้งภาษีและไม่ใช่ภาษีเพื่อรักษาความเป็นผู้นำนอุตสาหกรรมยานยนต์ของไทย
สำหรับแพคเกจในระยะสั้นเพื่อสร้างความต้องการยานยนต์ไฟฟ้าในประเทศ ทั้งรถยนต์ จักรยานยนต์ ระหว่างปี 2565-2568 รัฐบาลมีมาตรการส่งเสริมเป็น 2 ระยะ(ตามมติ ครม. วันที่ 15 ก.พ. 2565) นอกจากนี้ มีมาตรการส่งเสริมการลงทุนของสำนักงานคณะกรรมการส่งเสริมการลงทุน(บีโอไอ) ที่ให้สิทธิประโยชน์ทางภาษีสำหรับผู้ผลิตยานยนต์ไฟฟ้า ทั้งส่วนของรถยนต์ รถโดยสาร จักรยานยนต์ เรือไฟฟ้า ผู้ผลิตชิ้นส่วน และแบตเตอรี่
ทั้งนี้ สำนักงานบีโอไอก็ได้รายงานว่านักลงทุนได้ยื่นขอรับส่งเสริมการลงทุนในอุตสาหกรรมยานยนต์ไฟฟ้าอย่างต่อเนื่อง ซึ่งในการประชุมคณะกรรมการบีโอไอ เมื่อวันที่ 13 มิ.ย. ที่ผ่านมา บีโอไอก็ได้แจ้งว่า เฉพาะกิจการผลิตแบตเตอรี่สำหรับยานพาหนะไฟฟ้า ขณะนี้มีการขอรับการส่งเสริมแล้วจำนวน 16 โครงการจาก 10 บริษัท รวมเงินลงทุน 4,820 ล้านบาท และมีโครงการที่ได้รับส่งเสริม การลงทุนในกิจการผลิตแบตเตอรี่ที่มีความจุสูง (HIGH ENERGY DENSITY BATTERY) รวม 3 โครงการ มูลค่าเงินลงทุน 6,746.1 ล้านบาท
วันศุกร์ที่ 15 กรกฎาคม 2565
รพ.ยี่งอเฉลิมพระเกียรติ 80 พรรษา ใช้ระบบดิจิทัลช่วยบริการผู้ป่วย พร้อมฉีดวัคซีนเชิงรุกช่วยควบคุมการระบาดโควิด 19 ในพื้นที่
องคมนตรี ติดตามความก้าวหน้าการพัฒนางานของโรงพยาบาลยี่งอเฉลิมพระเกียรติ 80 พรรษา จังหวัดนราธิวาส พบมีการนำเทคโนโลยีดิจิทัลมาพัฒนากระบวนการดูแลรักษาผู้ป่วยโควิด 19 เพิ่มความปลอดภัยของผู้ป่วย เจ้าหน้าที่ และชุมชน
องคมนตรี ติดตามความก้าวหน้าการพัฒนางานของโรงพยาบาลยี่งอเฉลิมพระเกียรติ 80 พรรษา จังหวัดนราธิวาส พบมีการนำเทคโนโลยีดิจิทัลมาพัฒนากระบวนการดูแลรักษาผู้ป่วยโควิด 19 เพิ่มความปลอดภัยของผู้ป่วย เจ้าหน้าที่ และชุมชน และยังมีโครงการ “ตรวจให้รู้ แล้ว You ก็รับวัคซีน” ค้นหาผู้ติดเชื้อพร้อมให้วัคซีนเชิงรุกถึงบ้าน ช่วยควบคุมการระบาดโควิด 19 ในพื้นที่ได้อย่างรวดเร็ว
วันนี้ (15 กรกฎาคม 2565 ) ที่โรงพยาบาลยี่งอเฉลิมพระเกียรติ 80 พรรษา อำเภอยี่งอ จังหวัดนราธิวาส พลอากาศเอก ชลิต พุกผาสุข องคมนตรี รองกรรมการมูลนิธิเทพรัตนเวชชานุกูล พร้อมด้วย นายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุข นายแพทย์ธงชัย เลิศวิไลรัตนพงศ์ รองปลัดกระทรวงสาธารณสุข นายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุภาพที่ 12 คณะผู้บริหาร และหน่วยงานที่เกี่ยวข้อง ตรวจเยี่ยมให้กำลังใจการปฏิบัติงานและติดตามความก้าวหน้าการพัฒนางานสำคัญของโรงพยาบาล พร้อมมอบของเยี่ยมให้กับผู้ป่วยที่มารับบริการ
นายแพทย์โสภณ กล่าวว่า โรงพยาบาลยี่งอเฉลิมพระเกียรติ 80 พรรษา เป็นโรงพยาบาลชุมชน 1 ใน 10 แห่ง ที่กระทรวงสาธารณสุขจัดสร้างและพัฒนาให้เป็นโรงพยาบาลชุมชนเฉลิมพระเกียรติ 80 พรรษา โดยอยู่ในพระอุปถัมภ์ของมูลนิธิเทพรัตนเวชชานุกูล ดูแลประชาชนในพื้นที่ 42,782 คน มีการพัฒนาศักยภาพการจัดบริการผู้ป่วยอย่างต่อเนื่องตามวิสัยทัศน์ “เราจะเป็นโรงพยาบาลที่มีคุณภาพที่ดีที่สุดของชุมชน” (The best Community-Owned Hospital) ซึ่งในช่วงที่มีการแพร่ระบาดของโรคโควิด 19 ได้ปรับกระบวนการดูแลรักษาเพื่อเพิ่มความปลอดภัยทั้งกับตัวผู้ป่วย เจ้าหน้าที่ และชุมชน โดยแผนกผู้ป่วยนอก ได้จัดระบบคัดกรองและแยกผู้ป่วยโรคระบบทางเดินหายใจออกจากผู้ป่วยอื่นๆ ส่วนแผนกผู้ป่วยใน ได้นำเทคโนโลยีดิจิทัลมาช่วยในการให้บริการ เช่น ใช้ Digital Chart แทนการบันทึกด้วยระบบกระดาษ ใช้ระบบ AI ในการแปลผลเอกซเรย์ปอด รวมถึงระบบ Telemedicine ระบบกล้องวงจรปิด เป็นต้น
นายแพทย์โสภณ กล่าวต่อว่า ในด้านการป้องกันควบคุมโรคโควิด 19 ได้ใช้อาคารภูมิพัฒน์จัดเป็นพื้นที่ให้บริการวัคซีนแก่ประชาชน และยังจัดทำโครงการ “ตรวจให้รู้ แล้ว You ก็รับวัคซีน” ซึ่งเป็นการค้นหาผู้ติดเชื้อในหมู่บ้านที่พบการระบาดควบคู่กับให้บริการฉีดวัคซีนเชิงรุกถึงบ้าน เพื่อให้ครอบคลุมกลุ่มเป้าหมายให้มากที่สุด โดยได้รับการสนับสนุนรถเคลื่อนที่จากมูลนิธิเทพรัตนเวชชานุกูล ทำให้สามารถจำกัดการแพร่ระบาดได้อย่างรวดเร็ว ทั้งนี้ ข้อมูลสะสมถึงวันที่ 7 กรกฎาคม 2565 โรงพยาบาลยี่งอเฉลิมพระเกียรติ 80 พรรษา ได้ให้บริการฉีดวัคซีนโควิด 19 เข็มที่ 1 จำนวน 26,711 ราย คิดเป็นร้อยละ 55.75 เข็มที่ 2 จำนวน 21,091 ราย คิดเป็นร้อยละ 44.26 และเข็มที่ 3 จำนวน 2,001 ราย คิดเป็นร้อยละ 6.67
******************************15 กรกฎาคม 2565
วันเสาร์ที่ 26 มิถุนายน 2564
รมว.เฮ้ง รับลูกนายก เผยมาตรการป้องกันเยียวยาแรงงาน หลังปิดแคมป์คนงานจังหวัดแดงเข้มคุมโควิดระบาด
นายสุชาติ ชมกลิ่น รัฐมนตรีว่าการกระทรวงแรงงาน เผยมาตรการป้องกันเยียวยาแรงงาน หลังปิดแคมป์คนงานจังหวัดแดงเข้มคุมโควิดระบาด กรณีที่รัฐสั่งปิดสถานที่พักคนงาน งดการเดินทางและเคลื่อนย้ายแรงงานในพื้นที่กรุงเทพมหานคร ปริมณฑล และ 4 จังหวัดภาคใต้
เมื่อวันที่ 26 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน กล่าวภายหลังเป็นประธานการประชุมเพื่อกำหนดมาตรการเยียวยาช่วยเหลือแรงงานไทยและต่างด้าวจากกรณีที่รัฐสั่งปิดสถานที่พักคนงาน งดการเดินทางและเคลื่อนย้ายแรงงานในพื้นที่กรุงเทพมหานคร ปริมณฑล และ 4 จังหวัดภาคใต้ที่มีการแพร่ระบาดของโควิด-19 เป็นเวลา 1 เดือน ว่า ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยแรงงานไทยและแรงงานต่างด้าวที่ได้รับผลกระทบจากกรณีดังกล่าว จึงได้มีบัญชาให้กระทรวงแรงงานประสานการทำงานร่วมกับกระทรวงมหาดไทยกรุงเทพมหานคร กระทรวงสาธารณสุข กระทรวงอุตสาหกรรม องค์กรปกครองส่วนท้องถิ่น และหน่วยงานที่เกี่ยวข้อง เพื่อขอความร่วมมือนายจ้างผู้ประกอบการห้ามเคลื่อนย้ายแรงงานในพื้นที่สีแดงเข้ม 10 จังหวัด ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม สงขลา ปัตตานี ยะลา และนราธิวาส
นายสุชาติ กล่าวต่อว่า ในส่วนของมาตรการรองรับของกระทรวงแรงงาน โดยสำนักงานประกันสังคม จะจ่ายเยียวยาสิทธิประโยชน์ทดแทนกรณีว่างงานจากเหตุสุดวิสัย เนื่องจากถูกปิดตามคำสั่ง ศบค.โดยจ่าย 50 เปอร์เซ็นต์ของค่าจ้าง ส่วนวิธีการจ่ายเงินจะหารือกับผู้ประกอบการ เบื้องต้นจะจ่ายทุก 5 วัน ส่วนแคมป์คนงานได้ให้กรมสวัสดิการและคุ้มครองแรงงาน เข้าไปตรวจตราทำความเข้าใจกับนายจ้างผู้ประกอบการ ส่วนแรงงานต่างด้าวหากเป็นแรงงานผิดกฎหมายก็จะนำเข้าสู่ระบบทำให้ถูกต้องตามกฎหมาย ทั้งนี้ จากรายงานข้อมูลจำนวนแคมป์คนงานเบื้องต้นพบว่าปัจจุบันในกรุงเทพมหานคร 575 แห่ง ลูกจ้าง 83,375 คน จังหวัดนนทบุรี 140 แห่ง ปทุมธานี 149 แห่ง และสมุทรปราการ 32 แห่ง ส่วนจังหวัดที่เหลือและจังหวัดชายแดนภาคใต้ รมว.แรงงาน ได้สั่งการให้หน่วยงานสังกัดในพื้นที่บูรณาการทำงานและประชุมร่วมกับผู้ว่าราชการจังหวัดแต่ละจังหวัดเพื่อดำเนินการตามมาตรการควบคุมและป้องกันการแพร่ระบาดของโควิดในแคมป์คนงานตามมาตรการ ศบค.
นายสุชาติ ยังกล่าวต่อว่า กระทรวงแรงงานจะประสานกระทรวงสาธารณสุขและหน่วยงานที่เกี่ยวข้อง เข้าไปตรวจคัดกรองโควิด-19 เชิงรุก (swab) แก่แรงงานในแคมป์คนงาน 100 เปอร์เซ็น หากตรวจพบเชื้อจะต้องแยกตัวแรงงานเพื่อมาเข้าสู่การรักษาตามขั้นตอนของสาธารณสุข ส่วนผู้ที่ตรวจแล้วไม่พบเชื้อก็จะต้องเข้ารับการฉีดวัคซีนโควิด-19 ทั้งนี้ ในวันพรุ่งนี้ (27 มิ.ย.64) จะเชิญสมาคมก่อสร้างเข้ามาชี้แจงทำความเข้าใจเกี่ยวกับมาตรการต่าง ๆ ถึงแนวทางการปฏิบัติเพื่อป้องกันและควบคุมการแพร่ระบาดอีกทางหนึ่งด้วย
วันศุกร์ที่ 3 มิถุนายน 2565
โฆษกรัฐบาลเผย ภายหลังที่ประชุมมีมติเห็นชอบรับหลักการพระราชบัญญัติงบประมาณรายจ่ายประจำปีงบประมาณ พ.ศ. 2566 นายกฯ ขอบคุณประธานและสมาชิกสภาฯ พร้อมจะนำข้อสังเกต และข้อเสนอแนะ ใช้ประกอบการพิจารณาเพื่อประชาชน
โฆษกรัฐบาลเผย ภายหลังที่ประชุมมีมติเห็นชอบรับหลักการพระราชบัญญัติงบประมาณรายจ่ายประจำปีงบประมาณ พ.ศ. 2566 นายกฯ ขอบคุณประธานและสมาชิกสภาฯ พร้อมจะนำข้อสังเกต และข้อเสนอแนะ ใช้ประกอบการพิจารณาเพื่อประชาชน
นายธนกร วังบุญคงชนะ โฆษกประจำสำนักนายกรัฐมนตรี เผยว่า วันนี้ (3 มิถุนายน 2565) เวลา 01.15 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เข้าร่วมการประชุมสภาผู้แทนราษฎรเพื่อพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2566 ซึ่งนายกรัฐมนตรี กล่าวขอบคุณสมาชิกทุกคน โดยตนได้ร่วมฟังการอภิปรายมาโดยตลอด แม้บางช่วงเวลาจะต้องออกไปปฏิบัติภารกิจบ้าง แต่ได้เข้าร่วมเพื่อรับฟังมาโดยตลอด พร้อมยืนยันว่า รัฐบาลร่างงบฯ ด้วยความรอบคอบระมัดระวังอย่างเต็มที่
โดยภายหลังที่ประชุมมีมติเห็นชอบรับหลักการพระราชบัญญัติงบประมาณรายจ่ายประจำปีงบประมาณ พ.ศ. 2566 ด้วยเสียงส่วนใหญ่ (จำนวนผู้ลงมติ 472 เสียง เห็นด้วย 278 เสียง ไม่เห็นด้วย 192 เสียง งดออกเสียง 2 เสียง ไม่ลงคะแนนเสียง 0) และได้ตั้งคณะกรรมาธิการวิสามัญพิจารณาร่างพระราชบัญญัติงบประมาณรายจ่ายฯ ทั้งหมด 72 คน
โดยนายกรัฐมนตรีได้กล่าวขอบคุณประธาน และสมาชิกฯ ที่ได้มีมติรับหลักการแห่งร่างพระราชบัญญัติงบประมาณรายจ่ายประจำปีงบประมาณ พ.ศ. 2566 ที่รัฐบาลเสนอ และกล่าวว่าแม้การจัดทำงบประมาณรายจ่ายประจำปีงบประมาณ พ.ศ. 2566 จะอยู่ภายใต้วงเงินงบประมาณรายจ่ายที่มีอยู่อย่างจำกัด รัฐบาลยืนยันให้ความสำคัญกับประชาชน และผลประโยชน์สูงสุดของประเทศ โดยร่างพระราชบัญญัติงบประมาณรายจ่ายฉบับนี้ มีความต่อเนื่องจากงบประมาณปี พ.ศ. 2565 เพื่อสนับสนุนการฟื้นตัวของเศรษฐกิจและสังคม ภายหลังจากภาวะวิกฤติที่เกิดขึ้นจากการระบาดของโรคติดเชื้อไวรัสโคโรนา 2019 และเพื่อขับเคลื่อนการพัฒนาตามแนวทางยุทธศาสตร์ชาติโดยการสร้างโอกาส ความเสมอภาคและลดความเหลื่อมล้ำ เพื่อประโยชน์สูงสุดของประชาชนและประเทศชาติ รวมทั้งสนับสนุนให้เศรษฐกิจมีความเข้มแข็งและเติบโตอย่างมีเสถียรภาพ
นายกรัฐมนตรี ได้ฝากให้คณะกรรมาธิการวิสามัญฯ นำข้อสังเกต และข้อเสนอแนะต่าง ๆ ที่ได้มีการอภิปรายไว้ใช้ประกอบในการพิจารณาตรวจสอบรายละเอียดของร่างพระราชบัญญัติงบประมาณรายจ่ายประจำปีงบประมาณ พ.ศ. 2566 อย่างรอบคอบเพื่อให้เกิดประโยชน์ต่อประชาชนตามที่มุ่งหวังไว้ทุกประการ
วันอังคารที่ 22 กุมภาพันธ์ 2565
ครม. เห็นชอบแผนปฏิบัติการด้านระบบสุขภาพปฐมภูมิปี 2564-2575 กรอบวงเงิน 67,956 ล้านบาท มุ่งจัดบริการสุขภาพปฐมภูมิที่มีคุณภาพ ทำให้ประชาชนเข้าถึงบริการได้อย่างทั่วถึง เป็นธรรม
ครม. เห็นชอบแผนปฏิบัติการด้านระบบสุขภาพปฐมภูมิปี 2564-2575 กรอบวงเงิน 67,956 ล้านบาท มุ่งจัดบริการสุขภาพปฐมภูมิที่มีคุณภาพ ทำให้ประชาชนเข้าถึงบริการได้อย่างทั่วถึง เป็นธรรม การมีสุขภาวะที่ดีอย่างยั่งยืน
วันที่ 22 กุมภาพันธ์ 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) เห็นชอบแผนปฏิบัติการด้านระบบสุขภาพปฐมภูมิปี 2564-2575 กรอบวงเงินงบประมาณ 67,956 ล้านบาท โดยจะตั้งรายการเบิกจ่ายจากงบประมาณรายจ่ายประจำปีของหน่วยงาน ซึ่งแผนปฏิบัติการด้านระบบสุขภาพปฐมภูมินี้จัดทำขึ้นเพื่อเป็นกรอบทิศทาง เป้าหมาย และกลไกการพัฒนาระบบสุขภาพปฐมภูมิให้มีประสิทธิภาพ เน้นการมีส่วนร่วมระหว่างภาครัฐ องค์กรปกครองส่วนท้องถิ่น ภาคประชาชน และภาคเอกชน
ประกอบด้วย 5 ยุทธศาสตร์ได้แก่ ยุทธศาสตร์ที่ 1 เพิ่มศักยภาพบริการสุขภาพปฐมภูมิทุกรูปแบบที่ขับเคลื่อนโดยแพทย์เวชศาสตร์ครอบครัวและคณะผู้ให้บริการสุขภาพปฐมภูมิให้สอดคล้องกับบริบทของพื้นที่ เช่น โครงการพัฒนาโครงสร้าง พื้นฐาน โครงการจัดทำคู่มือเกณฑ์คุณภาพและมาตรฐานการให้บริการสุขภาพปฐมภูมิ ยุทธศาสตร์ที่ 2 พัฒนาและสร้างกลไกเพื่อเพิ่มประสิทธิภาพการบริหารจัดการแพทย์เวชศาสตร์ครอบครัวและคณะผู้ให้บริการสุขภาพปฐมภูมิ เช่น โครงการผลิตแพทย์เวชศาสตร์ครอบครัว โครงการสรรหานักเรียนในพื้นที่เข้าสู่โครงการแพทย์คืนถิ่น โครงการสร้างสภาพแวดล้อมของสถานที่ทำงานให้เอื้อต่อการปฏิบัติงานและเป็น happy work place ยุทธศาสตร์ที่ 3 พัฒนาระบบสารสนเทศ การวิจัย และนวัตกรรมระบบปฐมภูมิ เช่น โครงการพัฒนาระบบสารสนเทศด้านระบบสุขภาพปฐมภูมิยุทธศาสตร์ที่ 4พัฒนากลไกและกระบวนการสร้างหลักธรรมาภิบาลในการอภิบาลระบบปฐมภูมิ เช่น โครงการบูรณาการงานสุขภาพปฐมภูมิเชื่อมโยงการทำงานกับกฎหมายอื่นๆที่เกี่ยวข้อง โครงการบริหารจัดการการเงินการคลังในระบบสุขภาพปฐมภูมิ และยุทธศาสตร์ที่ 5 เสริมสร้างองค์ความรู้และสร้างการมีส่วนร่วมของภาคเครือข่ายและชุมชน เช่น โครงการขับเคลื่อนโดยทีมพัฒนาคุณภาพชีวิตระดับอำเภอ (พชอ.) เน้นจัดสภาพพื้นที่ จัดหาอุปกรณ์ดูแลสุขภาพให้ประชาชน โครงการส่งเสริมและสนับสนุนการบริหารจัดการและการจัดบริการด้านสาธารณสุขขององค์กรปกครองส่วนท้องถิ่น
สำหรับผลที่คาดว่าจะได้รับ คือ มีระบบสุขภาพปฐมภูมิที่มีประสิทธิภาพ สามารถจัดบริการสุขภาพปฐมภูมิที่มีคุณภาพ ทำให้ประชาชนเข้าถึงบริการได้อย่างทั่วถึง เป็นธรรม มีความเชื่อมั่นศรัทธา และมุ่งสู่การมีสุขภาวะที่ดีอย่างยั่งยืนโดยการมีส่วนร่วมของภาคีเครือข่าย
---------------------
วันอาทิตย์ที่ 29 สิงหาคม 2564
โฆษกดีอีเอสเตือนอย่าหลงเชื่อข่าวปลอม รพ.ศิริราช รับ walk in ฉีดวัคซีนโควิด-19 สำหรับผู้ที่ไม่สามารถหาจองได้
โฆษกดีอีเอสเตือนอย่าหลงเชื่อข่าวปลอม รพ.ศิริราช รับ walk in ฉีดวัคซีนโควิด-19 สำหรับผู้ที่ไม่สามารถหาจองได้
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการแนะนำเกี่ยวกับประเด็นเรื่องรพ.ศิริราชรับwalk inฉีดวัคซีนโควิด-19สำหรับผู้ที่ไม่สามารถหาจองได้ทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับทางคณะแพทยศาสตร์ศิริราชพยาบาลมหาวิทยาลัยมหิดลพบว่าประเด็นดังกล่าวนั้นเป็นข้อมูลเท็จ
ในกรณีการส่งต่อข้อมูลโดยระบุว่าบอกต่อสำหรับใครที่อยากฉีดวัคซีนโควิด-19แต่หาจองไม่ได้ให้walk inไปที่รพ.ศิริราชได้ทุกวันเสาร์-อาทิตย์ทางคณะแพทยศาสตร์ศิริราชพยาบาลมหาวิทยาลัยมหิดลได้ตรวจสอบและชี้แจงว่าปัจจุบันโรงพยาบาลศิริราชยังไม่มีนโยบายให้ผู้ป่วยwalk inเข้ารับการฉีดวัคซีนป้องกันโรคโควิด-19ได้ซึ่งโรงพยาบาลศิริราชจะพิจารณาเฉพาะผู้ป่วยที่มีนัดตรวจที่โรงพยาบาลเท่านั้น
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆหากต้องการรับรู้ข่าวสารเพิ่มเติมจากข่าวประชาสัมพันธ์คณะแพทยศาสตร์ศิริราชพยาบาลสามารถติดตามได้ที่เว็บไซต์www.si.mahidol.ac.thหรือโทร. 02 4197646ต่อ50และเพื่อให้ประชาชนได้รับข้อมูลเกี่ยวกับสถานการณ์ของเชื้อไวรัสCOVID-19ในประเทศไทยรวมถึงข้อแนะนำในการปฏิบัติตัวเพื่อป้องกันตนเองจากกระทรวงสาธารณสุขสามารถติดตามได้ที่เว็บไซต์www.moph.go.thหรือโทร. 1422
นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
วันศุกร์ที่ 5 พฤศจิกายน 2564
Govt Spokesperson: Survey shows investorconfidence for next 3 months in “very bullish” zone
Govt Spokesperson: Survey shows investorconfidence for next 3 months in “very bullish” zone
November 4, 2021, Government SpokespersonThanakornWangboonkongchanadisclosed that Prime Minister and Defense Minister Gen. Prayut Chan-o-cha was reported on “FETCO Investor Confidence Index(ICI)”for the next 3 months, a survey conductedin October 2021byFederation of Thai Capital Market Organizations(FETCO), which is at 168.69, the highest score since its inauguration. The FETCO ICI is up 18.2%from last month and is consideredin the “very bullish” zone. This is in line with theOctober-2021Consumer Confidence Index (CCI), surveyed by the University of the Thai Chamber of Commerce (UTCC), whichisat 43.9,up for two months in a row, and is the highest in 5 months since June 2021.
The Prime Minister thanked the people and investors for having confidence in the country, andfortheircooperationwiththe Government in its effort to curb the COVID-19 situation.Althoughpeople’s life and safetyhas beenthe Government’s high priority, it also strives to undertake economic rehabilitation to address bread and butter problem all at the same time.The Prime Minister also instructedconcerned agenciesto tackle hikeof oil and vegetable prices, as well as decline of rice price.
According to the survey,investors and the people expect that revival oftourism industryunder the country reopening plan be the key catalyst, followed byacceleration of vaccination distribution, andrecoveryof domestic economy. The people are confident with the Government’s ease of lockdown measures,curfewrevocation, and the country reopening, as well assuch economic stimulus measures as the Half-Half and We Travel Together schemes.
วันจันทร์ที่ 17 มกราคม 2565
บีโอไอลงนามความร่วมมือเจโทรขยายโอกาสการลงทุนไทย-ญี่ปุ่น
บีโอไอลงนามความร่วมมือเจโทรขยายโอกาสการลงทุนไทย-ญี่ปุ่น
บีโอไอลงนามความร่วมมือเจโทรขยายโอกาสการลงทุนไทย-ญี่ปุ่น
นางสาวดวงใจ อัศวจินตจิตร์ (ขวาสุด) เลขาธิการคณะกรรมการส่งเสริมการลงทุน (บีโอไอ) ลงนามบันทึกข้อตกลงความร่วมมือ (MOC) ร่วมกับนายทาเคทานิ อัทสึชิ (ซ้ายสุด) ประธานเจโทร กรุงเทพฯ โดยมีนายฮากิอุดะ โคอิจิ (กลางซ้าย) รัฐมนตรีว่าการกระทรวงเศรษฐกิจ การค้าและอุตสาหกรรมของประเทศญี่ปุ่น และนายสุพัฒนพงษ์ พันธ์มีเชาว์ (กลางขวา) รองนายกรัฐมนตรี และรัฐมนตรีว่าการกระทรวงพลังงาน เป็นประธานและสักขีพยานในพิธีลงนาม โดยความร่วมมือเป็นภาคีในครั้งนี้ จะช่วยส่งเสริมการลงทุนระหว่างสองประเทศอย่างใกล้ชิดมากขึ้น และสร้างห่วงโซ่อุปทานที่ยืดหยุ่นมากขึ้นระหว่างไทยและญี่ปุ่น รวมทั้งผลักดันนโยบาย BCG ของรัฐบาลเพื่อยกระดับภาคอุตสาหกรรมไทยในอนาคต ณ ทำเนียบรัฐบาล เมื่อเร็วๆ นี้
วันพุธที่ 10 พฤศจิกายน 2564
ครม. ไฟเขียว ให้รัฐวิสาหกิจซื้อวัคซีน “ซิโนฟาร์ม” ฉีดให้พนักงาน - ลูกจ้างในสังกัดได้
....
ที่ประชุม ครม. (9 พ.ย.) เห็นชอบให้หน่วยงานรัฐวิสาหกิจที่มีความพร้อมสามารถจัดหาวัคซีนซิโนฟาร์ม จากกรมควบคุมโรค องค์การเภสัชกรรม สถาบันวัคซีนแห่งชาติ สภากาชาดไทย ราชวิทยาลัยจุฬาภรณ์ เป็นต้น เพื่อเสริมสร้างภูมิคุ้มกันหมู่ให้แก่พนักงานและลูกจ้างในสังกัด ตามระเบียบและงบประมาณของรัฐวิสาหกิจ โดยมีผลใช้บังคับตั้งแต่วันที่ 14 มิ.ย. 64 เป็นต้นไป ครอบคลุมรัฐวิสาหกิจ 58 แห่ง รวมพนักงานและลูกจ้างทั้งสิ้น 261,464 คน
.
สำหรับอัตราค่าใช้จ่ายจะคำนวณจากราคาวัคซีนซิโนฟาร์มที่ราชวิทยาลัยจุฬาภรณ์กำหนดไว้ จำนวน 2 เข็ม x จำนวนพนักงานและลูกจ้างที่ประสงค์ขอรับวัคซีน ซึ่งในปี 2564 มีรัฐวิสาหกิจ 40 แห่ง ที่มีความจำเป็นเร่งด่วน จัดหาวัคซีนให้พนักงานและลูกจ้างที่ประสงค์ฉีดวัคซีนแล้ว 117,677 คน
และในปี 2565 - 2568 จำนวน 2 เข็ม x จำนวนพนักงานและลูกจ้างของรัฐวิสาหกิจ ทั้งหมด 261,464 คน จากรัฐวิสาหกิจทั้งหมด 58 แห่ง
#ไทยคู่ฟ้า#ร่วมต้านโควิด19
-------------------
วันอังคารที่ 8 กุมภาพันธ์ 2565
นายกฯ กำชับสร้างความเข้าใจประชาชนอยู่ร่วมกับโควิด-19 อย่างปลอดภัย เตรียมผ่อนคลายมาตรการเพิ่ม ให้ ปชช.ใช้ชีวิตปกติมากที่สุด
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ย้ำทุกฝ่ายติดตามเฝ้าระวังสถานการณ์การแพร่ระบาดโรคโควิด-19 หลังพบผู้ติดเชื้อยอดพุ่งถึงหลักหมื่นติดต่อหลายวัน
.
กระทรวงสาธารณสุข ชี้แจงว่าแม้สายพันธุ์โอมิครอนจะแพร่กระจายเชื้อได้รวดเร็ว แต่อาการไม่ได้รุนแรงมากกว่าสายพันธุ์เดลตา ซึ่งปัจจุบันระบบสาธารณสุขสามารถรองรับผู้ป่วยที่มีอาการหนักเพื่อป้องกันการเสียชีวิตได้ ในส่วนผู้ป่วยที่ไม่มีอาการหรืออาการน้อยให้ใช้ระบบการรักษาที่บ้าน
.
พร้อมให้เร่งสร้างความเข้าใจว่า เราทุกคนสามารถอยู่ร่วมกับโควิด-19 ได้อย่างปลอดภัย หากปฏิบัติตามมาตรการป้องกัน ดูแลตนเองอย่างเคร่งครัด
.
ขณะเดียวกัน คาดว่าในการประชุม ศบค. ครั้งต่อไป จะพิจารณาทบทวนมาตรการควบคุมการแพร่รระบาดโควิด-19 รวมถึงมาตรการผ่อนคลายกิจการ กิจกรรม เพื่อให้ประชาชนสามารถกลับมาใช้ชีวิตได้เหมือนปกติมากที่สุด
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 16 กันยายน 2564
สธ.เผยความคืบหน้าการบรรจุข้าราชการโควิด รอบ 2
กระทรวงสาธารณสุข เผยความคืบหน้าการเสนอขอตำแหน่งบรรจุข้าราชการโควิดกว่า 38,000 อัตรา รอบ 2 ซึ่งผ่านหลักการในที่ประชุม อ.ก.พ.กระทรวงสาธารณสุขแล้ว
กระทรวงสาธารณสุข เผยความคืบหน้าการเสนอขอตำแหน่งบรรจุข้าราชการโควิดกว่า38,000 อัตรา รอบ 2ซึ่งผ่านหลักการในที่ประชุม อ.ก.พ.กระทรวงสาธารณสุขแล้ว อยู่ระหว่างตรวจสอบคุณวุฒิ หลักเกณฑ์ คาดแล้วเสร็จในสิ้นเดือนกันยายนนี้ ก่อนส่งให้ กพ.พิจารณา
วันนี้ (16 กันยายน 2564) ที่สำนักงานปลัดกระทรวงสาธารณสุข จ.นนทบุรี นายแพทย์สุระ วิเศษศักดิ์ รองปลัดกระทรวงสาธารณสุข ให้สัมภาษณ์ภายหลังการหารือกับสมาคมพยาบาลแห่งประเทศไทย โดยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มอบให้นางสาวเรวดี รัศมิทัต ที่ปรึกษารัฐมนตรีว่าการกระทรวงสาธารณสุขเป็นผู้แทนรับหนังสือเรื่องการธำรงรักษาพยาบาลวิชาชีพจากสมาคมฯ ว่าในช่วงสถานการณ์โควิด19 บุคลากรทางการแพทย์และสาธารณสุขทุกสายงานต้องทำงานหนัก นายอนุทิน ชาญวีรกูลรองนายกรัฐมนตรีและรัฐมนตรีว่าการสาธารณสุข จึงได้มอบหมายให้ดำเนินการเรื่องการเพิ่มขวัญกำลังใจบุคลากรสาธารณสุขทุกวิชาชีพ โดยการเสนอขอตำแหน่งบรรจุข้าราชการโควิด 38,000 อัตรา รอบ 2 เพื่อบรรจุบุคลากรสาธารณสุขที่ปฏิบัติงานในภารกิจโควิด 19 ในสังกัดทั้งส่วนกลางและภูมิภาค แบ่งเป็น 3 กลุ่มคือ กลุ่มภารกิจหลัก ภารกิจสนับสนุนวิชาการ และภารกิจสนับสนุนบริหาร ขณะนี้ที่ประชุม อ.ก.พ.กระทรวงสาธารณสุขได้เห็นชอบในหลักการแล้ว อยู่ระหว่างการตรวจสอบจำนวน คุณวุฒิ หลักเกณฑ์ ภารกิจที่ปฏิบัติงาน และการจ้างงานให้ตรงกัน คาดว่าจะแล้วเสร็จในสิ้นเดือนกันยายนนี้ จากนั้นจะเสนอ กพ.พิจารณาให้ความเห็นชอบ
นายแพทย์สุระกล่าวต่อว่า ในส่วนการหารือกับสมาคมพยาบาลแห่งประเทศไทยนั้น ได้ชี้แจงทำความเข้าใจในเรื่องที่กระทรวงสาธารณสุขได้ดำเนินการเรื่องความก้าวหน้าและค่าตอบแทนต่าง ๆ ให้กับทั้งพยาบาลและวิชาชีพอื่น ๆซึ่งทุกคนต่างทุ่มเททำงานในสถานการณ์โควิด แต่ด้วยกรอบอัตรากำลังที่กระทรวงการคลังกำหนดให้มีอัตราการจ้างงานได้ไม่เกิน450,000 คน เนื่องจากมีภาระงานที่มากขึ้นและขาดแคลนแพทย์และพยาบาล จึงได้ดำเนินการเสนอขยายกรอบอัตรากำลังในปี 2566 และได้เสนอครม.ขอค่าตอบแทนล่วงเวลาให้กับผู้ปฏิบัติงานดูแลผู้ป่วยเพิ่มเป็น 2 เท่า รวมทั้งการขอบรรจุพนักงานราชการกรณีพิเศษ 5,000 อัตรา ซึ่งในจำนวนนี้เป็นพยาบาลเกือบ4,000 อัตรา แพทย์ และนักวิชาการสาธารณสุข สาขาละ 500 คน เพื่อปฏิบัติหน้าที่ในช่วงโควิดระยะเวลา 1 ปีนอกจากนี้จะผลักดันเรื่องความก้าวหน้าในสายงานให้พยาบาลสามารถเลื่อนระดับชำนาญการพิเศษได้โดยไม่ต้องยุบตำแหน่งอื่น
**************************************** 16 กันยายน 2564
วันจันทร์ที่ 11 กรกฎาคม 2565
ก.แรงงาน ปลื้มกระแสเยาวชนสนใจประชันทักษะฝีมือ ครั้งที่ 29 ระดับภาค
กระทรวงแรงงาน โดยกรมพัฒนาฝีมือแรงงานจัดแข่งขันฝีมือแรงงานแห่งชาติ ครั้งที่ 29 ระดับภาค กระแสตอบรับดี เยาวชนสนใจประชันฝีมือกว่า 2 พันคน ต่อยอดระดับโลก
วันอังคารที่ 3 พฤษภาคม 2565
ครม.เห็นชอบร่างพระราชกฤษฎีกากำหนดเขตที่ดินที่จะเวนคืนในท้องที่แขวงอนุสาวรีย์ แขวงท่าแร้ง เขตบางเขน และแขวงคลองถนน เขตสายไหมเพื่อสร้างและขยายทางหลวงท้องถิ่น
ครม.เห็นชอบร่างพระราชกฤษฎีกากำหนดเขตที่ดินที่จะเวนคืนในท้องที่แขวงอนุสาวรีย์ แขวงท่าแร้ง เขตบางเขน และแขวงคลองถนน เขตสายไหมเพื่อสร้างและขยายทางหลวงท้องถิ่น สายเชื่อมระหว่างถนนรามอินทรากับถนนเทพรักษ์ประมาณการค่าจัดกรรมสิทธิ์จำนวน 1,321 ล้านบาท
วันที่ 3 พฤษภาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบร่างพระราชกฤษฎีกากำหนดเขตที่ดินที่จะเวนคืนในท้องที่แขวงอนุสาวรีย์ แขวงท่าแร้ง เขตบางเขน และแขวงคลองถนน เขตสายไหม กรุงเทพมหานคร ตามที่สำนักงานคณะกรรมการกฤษฎีกาตรวจพิจารณาแล้ว เพื่อสร้างและขยายทางหลวงท้องถิ่น สายเชื่อมระหว่างถนนรามอินทรากับถนนเทพรักษ์ มีจุดเริ่มต้นโครงการบริเวณสามแยกลาดปลาเค้า ถนนรามอินทรา มุ่งหน้าทางทิศตะวันออกเฉียงเหนือขนานระหว่างซอยรามอินทรา 17 และซอยรามอินทรา 19 ไปบรรจบถนนเทพรักษ์ ขนาดเขตทางกว้าง 30 เมตร ยาวประมาณ 2,200 เมตร โดยก่อสร้างเป็นถนนคอนกรีตเสริมเหล็กขนาด 6 ช่องจราจร ไป – กลับ เพื่อบรรเทาความหนาแน่นของการจราจรในพื้นที่เขตบางเขนและเขตสายไหม
ทั้งนี้ กทม. จำเป็นต้องกำหนดเขตที่ดินที่จะเวนคืนท้องที่ดังกล่าว เพื่อให้พนักงานเจ้าหน้าที่มีสิทธิเข้าไปทำการสำรวจเพื่อให้ทราบข้อเท็จจริงเกี่ยวกับอสังหาริมทรัพย์ที่ต้องได้มาโดยแน่ชัด โดยให้เริ่มต้นเข้าสำรวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืนตามพระราชกฤษฎีกานี้ภายใน 120 วัน นับแต่วันที่พระราชกฤษฎีกาฉบับนี้ใช้บังคับทั้งนี้กทม.ได้จัดให้มีกระบวนการรับฟังความคิดเห็นของประชาชนต่อการดำเนินโครงการเรียบร้อยแล้ว โดยประชาชนส่วนใหญ่เห็นด้วยกับการดำเนินโครงการ และทางสำนักงบประมาณได้แจ้งว่า กทม.มีแผนการจัดกรรมสิทธิ์และการเบิกจ่ายค่าทดแทน ระยะเวลาดำเนินการ 4 ปี ตั้งแต่เดือนมกราคม 2564 – ธันวาคม 2567 ประมาณการค่าจัดกรรมสิทธิ์จำนวน 1,321 ล้านบาท โดยใช้จ่ายจากงบประมาณของกทม.
วันพฤหัสบดีที่ 9 กันยายน 2564
การอภิปรายในการสัมมนาวิชาการประจำปี Energy Symposium 2021 Special! (Webinar)
รองปลัดฯ ภานุวัฒน์ ร่วมการอภิปรายในการสัมมนาวิชาการประจำปี Energy Symposium 2021 Special! (Webinar)
วันนี้ (9 กันยายน 2564) นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมการอภิปรายในการสัมมนาวิชาการประจำปี Energy Symposium 2021 Special ! เรื่อง “การปรับตัวของอุตสาหกรรมไทยในยุค Energy Transition to Sustainability” (How to drive…How to make it happen) ในรูปแบบ Online ผ่าน Zoom Webinar
Energy Symposium 2021 เป็นงานสัมมนาวิชาการประจำปี จัดโดย สภาอุตสาหกรรมแห่งประเทศไทย (ส.อ.ท.) ซึ่งในปีนี้ จัดในรูปแบบออนไลน์ ให้กับสมาชิกสภาอุตสาหกรรมแห่งประเทศไทย และผู้สนใจทั่วไป เพื่อให้ผู้ประกอบการรับทราบถึงนโยบายด้านพลังงานที่เกิดขึ้น หลังจากสถานการณ์โควิดครั้งนี้ เพื่อให้สามารถปรับตัวรับรูปแบบ New Normal ในปัจจุบัน โดยการบรรยายพิเศษได้รับเกียรติจาก นายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน จากนั้น จะเป็นการอภิปราย 3 หัวข้อในประเด็นต่าง ๆ ของวิทยากรผู้ทรงคุณวุฒิด้านพลังงานและสิ่งแวดล้อม ทั้งจากผู้บริหารภาครัฐและผู้บริหารบริษัทชั้นนำของไทย โดยมีประเด็นอภิปราย ดังนี้ การอภิปรายช่วงที่ 1 หัวข้อ “Energy Transition to Sustainability” การอภิปรายช่วงที่ 2 หัวข้อ “การปรับตัวของ Energy Supply Side เพื่อความยั่งยืน”การอภิปรายช่วงที่ 3 หัวข้อ “การปรับตัวของผู้ประกอบการเพื่อความยั่งยืน”
วันอังคารที่ 26 ตุลาคม 2564
เตือนประชาชนอย่าหลงเชื่อมิจฉาชีพหลอกให้สินเชื่อ
วันอังคารที่ 19 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
ธนาคารแห่งประเทศไทยแจ้งเตือนประชาชนอย่าหลงเชื่อมิจฉาชีพหลอกจะให้สินเชื่อเงินกู้ โดยส่ง SMS โทร หรือไลน์ อ้างว่าเป็นเจ้าหน้าที่ธนาคาร หน่วยงานรัฐ หรือบริษัทให้สินเชื่อ แล้วหลอกขอข้อมูลส่วนตัว ให้โอนค่าใช้จ่ายในการขอสินเชื่อ หรือให้ดาวน์โหลดแอปพลิเคชันซึ่งจะเข้าถึงข้อมูลในโทรศัพท์มือถือของผู้ใช้บริการได้ หากประชาชนต้องการขอสินเชื่อค้นหาผู้ให้บริการที่ได้รับอนุญาตได้ในเว็บไซต์ธนาคารแห่งประเทศไทย หัวข้อ เช็กแอปเงินกู้ โดยมั่นใจได้ว่าจะได้รับเงินกู้เต็มจำนวนในอัตราดอกเบี้ยที่เป็นธรรม ส่วนผู้ที่พบเห็น SMS และโทรศัพท์หลอกลวง แจ้งได้ที่ กองบัญชาการตำรวจสืบสวนสอบสวนอาชญากรรมทางเทคโนโลยี โทร 1441 หรือ 1599
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 5 สิงหาคม 2564
สธ. รับมอบเงินบริจาคสนับสนุนการจัดหาอุปกรณ์ เครื่องมือแพทย์ สู้ภัยโควิด 19
กระทรวงสาธารณสุข รับมอบเงินบริจาคจำนวน 50 ล้านเยน จากอัครราชทูตญี่ปุ่นด้านเศรษฐกิจประจำประเทศไทย พร้อมคณะผู้แทนจากบริษัทเครืออิออนในประเทศไทย และรับมอบเงินบริจาค 110 ล้านบาท จากบริษัทเมืองไทย แคปปิตอล จำกัด (มหาชน)
กระทรวงสาธารณสุข รับมอบเงินบริจาคจำนวน 50 ล้านเยน จากคณะผู้แทนจากบริษัทเครืออิออนในประเทศไทย โดยมีอัครราชทูตญี่ปุ่นด้านเศรษฐกิจประจำประเทศไทย เป็นสักขีพยาน และรับมอบเงินบริจาค 110 ล้านบาท จากบริษัทเมืองไทย แคปปิตอล จำกัด (มหาชน) เพื่อสนับสนุนการจัดหาอุปกรณ์ และเครื่องมือทางการแพทย์เพื่อสู้ภัยโควิด 19
วันนี้ (4 สิงหาคม 2564 ) นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร รับมอบเงินบริจาคจำนวน 50 ล้านเยน จากคณะผู้แทนจากบริษัทเครืออิออนในประเทศไทยโดยมีMr. Oba Yuichi (Minister Economic Section, Embassy of Japan) อัครราชทูตญี่ปุ่นด้านเศรษฐกิจประจำประเทศไทย ร่วมเป็นสักขีพยาน เพื่อสนับสนุนจัดซื้ออุปกรณ์ ยาเวชภัณฑ์ และครุภัณฑ์ให้กับโรงพยาบาลบุษราคัม และโรงพยาบาลอื่นๆ ที่ดูแลผู้ติดเชื้อโควิด 19 รวมทั้งรับมอบเงินจำนวน 110 ล้านบาท จากคุณชูชาติ และคุณดาวนภา เพ็ชรอำไพ ประธานกรรมการบริหารบริษัทเมืองไทย แคปปิตอล จำกัด (มหาชน) เพื่อสนับสนุนการจัดหาอุปกรณ์และเครื่องมือทางการแพทย์เพื่อสู้ภัยโควิด 19 ให้กับโรงพยาบาล 6 แห่ง ๆ ละ 10 ล้านบาท ได้แก่ โรงพยาบาลสุโขทัย, สถาบันบำราศนราดูร, โรงพยาบาลวชิรพยาบาล,โรงพยาบาลรามาธิบดีจักรีนฤบดินทร์, โรงพยาบาลศิริราช, และโรงพยาบาลจุฬาลงกรณ์ สภากาชาดไทย สำหรับโรงพยาบาลสังกัดกรุงเทพมหานคร 10 แห่ง แห่งละ 1 ล้านบาท รวมทั้งโรงพยาบาลรามาธิบดี และโรงพยาบาลธรรมศาสตร์เฉลิมพระเกียรติ แห่งละ 20 ล้านบาท โดยให้แจ้งชนิดของอุปกรณ์และเครื่องมือแพทย์ให้กับผู้บริจาคเพื่อจัดหาได้ตรงตามความต้องการของแต่ละโรงพยาบาล
นายอนุทินกล่าวว่า ในนามรัฐบาล และบุคลากรทางการแพทย์และสาธารณสุข ขอขอบคุณในน้ำใจไมตรี และจิตอันเป็นกุศลของผู้บริจาคทั้ง 2 คณะ ที่เห็นถึงความสำคัญของการดูแลรักษาผู้ป่วยโควิด 19 บริจาคเงินสนับสนุนการจัดซื้ออุปกรณ์และเครื่องมือทางการแพทย์ เงินที่ได้บริจาคจำนวนมากในวันนี้ ยังเทียบไม่ได้กับจิตศรัทธาที่ท่านเสียสละ แบ่งปันให้สังคม ประเทศชาติ และระบบสาธารณสุขไทย เป็นกำลังใจที่ดีให้กับผู้ปฏิบัติงาน ที่มีคนเห็นคุณค่า ในความตั้งใจและความเสียสละของบุคลากรทางการแพทย์ ซึ่งที่ผ่านมากระทรวงสาธารณสุขได้รับการสนับสนุนจากภาคส่วนต่างๆ มาอย่างต่อเนื่อง” นายอนุทินกล่าว
*************************************** 4 สิงหาคม 2564
*************************************** 4 สิงหาคม 2564